Anna Lindhjem

Anna Katrine Lindhjem (født 7. november 1875 i Larvik, død 3. januar 1963 i Onsøy) var en norsk lærer, organist og musikkhistoriker.

Liv og virke 
Anna Lindhjem var utdannet lærer og organist. Hun var i flere år pianoelev hos Lina Hysing, og hos faren, som også var organist, og som benytte henne som vikar allerede fra hun var 14 år gammel. Hun hadde ett semester i orgel, fiolin og harmonilære ved Konservatoriet i Kristiania, før hun studerte modulasjon hos Gottlieb Ferdinand Rojahn i Tønsberg. Deretter tok hun to nye semetre i harmonilære og kontrapunkt ved Konservatoriet. 

Hun var i årene 1905-1909 lærer i Sandefjord, og fra 1909 organist i Moland kirke, og i 1912 stiftet hun en musikkskole i Fyresdal.

Hennes forskningsinnsats innenfor norsk instrumenthistorie var betydelig.

Hun utga flere musikkhistoriske bøker, og hennes hovedverk var Norges orgler og organister til og med 1914 (Skien 1916) og Kvinnelige komponister og musikkskoleutgivere i Skandinavien (Fredrikstad 1931, 2.utgave Fredrikstad 2012). 

Hun skrev flere bøker om musikkhistoriske emner, bl.a. en bok om musikkinstrumenter i Bibelen. Hun utga også Sanger og dikt av Eidsvollsmannen Ole Amundrød (1771–1835) i moderne språkdrakt i 1936.  

I oktober 2013 utkom Dagbøker fra Gressvik ut på Faglitterært Forlag. Boken er skrevet av Lindhjem og har ikke vært utgitt tidligere.

Familie 
Anna Lindhjem var datter av skolelærer og organist Niels Nissen Lindhjem og Sophie Jeanette Sørensen.

Bibliografi 
 Skole for de smaa begyndere efter tre-linje-systemet, hefte, Oluf Bys Musikforlag, Kristiania
 1916: Norges orgler og organister til og med 1914, Skien
 1926: Norges statskirkers instrumenter og organister fra 1914-1924
 1931: Kvinnelige komponister og musikkskoleutgivere i Skandinavien, Skien
 1936: Sanger og dikt
 1947: Sandefjord musikkhistorie, håndskrevet manuskript
 1952: 105 kirkesangere år 1950, Fredrikstad
 1958: Kirketjenere og kirkeklokker 1955, Fredrikstad
 2013: Dagbøker fra Gressvik, Faglitterært Forlag

Referanser

Kilder

Eksterne lenker 
 

Norske organister
Norske pedagoger
Norske sakprosaforfattere
Personer fra Larvik kommune
Fødsler i 1875
Dødsfall i 1963